**ΕΡΕΥΝΑ ΑΓΟΡΑΣ ΓΙΑ ΤΗΝ ΑΝΑΘΕΣΗ ΤΗΣ ΠΡΟΜΗΘΕΙΑΣ ΠΑΡΑΓΩΓΩΝ ΕΤΟΙΜΩΝ ΠΡΟΣ ΠΡΟΒΟΛΗ ΜΕΣΩ ΤΟΥ ΡΑΔΙΟΦΩΝΙΚΟΥ ΠΡΟΓΡΑΜΜΑΤΟΣ ΣΕ ΕΚΠΟΜΠΕΣ ΤΟΥ ΡΔΙΟΦΩΝΙΚΟΥ ΣΤΑΘΜΟΥ ΚΑΙ ΣΤΗΝ ΙΣΤΟΣΕΛΙΔΑ ΤΗΣ Δ.Ε.Ρ.Α., ΑΝΤΙΣΤΟΙΧΑ, ΔΙΑΡΚΕΙΑΣ ΕΝΟΣ ΕΤΟΥΣ (12 ΜΗΝΩΝ), ΜΕ ΠΕΡΙΕΧΟΜΕΝΟ ΠΟΥ ΘΑ ΕΙΝΑΙ ΠΡΟΪΟΝ ΚΑΤΑΓΡΑΦΗΣ, ΠΑΡΑΚΟΛΟΥΘΗΣΗΣ ΚΑΙ ΕΠΕΞΕΡΓΑΣΙΑΣ ΕΥΡΩΠΑÏΚΩΝ ΘΕΜΑΤΩΝ ΕΠΙΚΑΙΡΟΤΗΤΑΣ.**

Στο πλαίσιο διενεργούμενης από την Επιχείρησή μας (Δ.Ε.Ρ.Α.) έρευνας αγοράς, προ-κειμένου να διαπιστωθεί το επίπεδο του υφιστάμενου ανταγωνισμού για ανάθεση της προμήθειας παραγωγών έτοιμων προς προβολή μέσω του ραδιοφωνικού και διαδικτυακού προγράμματος σε εκπομπές του ραδιοφωνικού σταθμού και στην ιστοσελίδα της Δ.Ε.Ρ.Α., αντίστοιχα, διάρκειας ενός έτους (12 μηνών), με περιεχόμενο που θα είναι προϊόν καταγραφής, παρακολούθησης και επεξεργασίας ευρωπαϊκών θεμάτων επικαιρότητας, καλείται κάθε ενδιαφερόμενος οικονομικός φορέας, φυσικό ή νομικό πρόσωπο, να αποστείλει, είτε μέσω ηλεκτρονικού ταχυδρομείου στη διεύθυνση: oikonomikes\_protaseis@athina984.gr είτε με σφραγισμένο φάκελο που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο ενδεικτικές τιμές στις οποίες θα παρείχε προς τη ΔΕΡΑ τις σχετικές υπηρεσίες του, σύμφωνα με την κάτωθι περιγραφή:

* Καταγραφή πολιτικών ειδήσεων και εκτάκτων γεγονότων που αφορούν την Ε.Ε., τα μονομελή ή συλλογικά όργανά της και τις τακτικές και έκτακτες συναντήσεις τους (Συνόδους Κορυφής, Eurogroup, Euro Working Group κ.λ.π.)
* Παρακολούθηση θεμάτων που τίθενται προς συζήτηση, αλλά και προώθηση ειδησεογραφικών αναλύσεων μέσω των εκπομπών και της ιστοσελίδας της Δ.Ε.Ρ.Α. που προκύπτουν από τις συνεδριάσεις της Ευρωπαϊκής Επιτροπής, του Συμβουλίου της Ευρωπαϊκής Ένωσης και των εργασιών της Ολομέλειας.
* Τα ανωτέρω θα παραδίδονται με τη μορφή αρχείου κατάλληλου για άμεση μετάδοση από τον ραδιοφωνικό σταθμό, είτε ως αυτοτελείς εκπομπές, είτε ως ένθετα, ρεπορτάζ κλπ. για να μεταδοθούν μέσα σε άλλες εκπομπές και δελτία ειδήσεων, με διάρκεια και διαμόρφωση που θα προκύπτει κατόπιν συνεννόησης με τη Διεύθυνση Ειδήσεων και Ενημέρωσης. Επίσης, με μορφή αρχείου κατάλληλου για δημοσίευση στην ιστοσελίδα, με μέγεθος και διαμόρφωση που θα προκύπτει κατόπιν συνεννόησης με τη Διεύθυνση Ιστοσελίδας και ΜΚΔ.

Απαιτούμενα ελάχιστα προσόντα:

-Αποδεικνυόμενη δημοσιογραφική εμπειρία.

-Αποδεικνυόμενη προηγούμενη εμπειρία σε ευρωπαϊκά θέματα.

Η αποστολή των οικονομικών προτάσεων μπορεί να γίνει μέσω email στη διεύθυνση: oikonomikes\_protaseis@athina984.gr ή εναλλακτικά μέσω σφραγισμένου φακέλου που θα αποστέλλεται στη Γραμματεία Γενικής Διεύθυνσης Δ.Ε.Ρ.Α., Πειραιώς 100, 11854 Τεχνόπολις, Γκάζι, Αθήνα, με οποιοδήποτε τρόπο. Απαραίτητη προϋπόθεση είναι ότι οι προσφορές να κατατίθενται μέχρι την καταληκτική ημερομηνία και ώρα υποβολής προσφορών ήτοι από σήμερα, 17/07/2024, μέχρι και την Παρασκευή 19/07/2024 και ώρα 16:00.

Θερμή παράκληση προς τους ενδιαφερόμενους, να αναγράφουν στο mail: Ονοματεπώνυμο, πατρώνυμο και μητρώνυμο (ή ακριβή επωνυμία, αν πρόκειται για νομικά πρόσωπα), διεύθυνση έδρας/επαγγελματικής εγκατάστασης με ταχυδρομικό κώδικα, Α.Φ.Μ. και Δ.Ο.Υ., Αρ. Γ.Ε.ΜΗ. (αν υπάρχει) και στοιχεία νόμιμου εκπροσώπου (για νομικά πρόσωπα).